stanford-oval/wikipedia huggingface dataset:
พิธีสารอัลมา-อาตา

| --- | --- |
ซ้าย-ขวา: แลออนิด เกราชุก ประธานาธิบดียูเครน นูร์ซุลตัน นาซาร์บายิฟ ประธานาธิบดีคาซัคสถาน โบริส เยลต์ซิน ประธานาธิบดีรัสเซีย และสตานิสลาฟ ชูชเควิช ผู้นำเบลารุส หลังจากลงนามในสนธิสัญญา
วันลงนาม: 21 ธันวาคม 2534
ที่ลงนาม: อัลมา-อาตา สาธารณรัฐสังคมนิยมโซเวียตคาซัค สหภาพโซเวียต
วันมีผล: 21 ธันวาคม 2534
ผู้ลงนาม:   รัสเซีย: โบริส เยลต์ซิน   เบลารุส: สตานิสลาฟ ชูชเควิช   ยูเครน: แลออนิด เกราชุก   อาร์มีเนีย: เลวอน แตร์-เปโตรเซียน   อาเซอร์ไบจาน: อาร์ยัซ มุตัลลีบอฟ   คาซัคสถาน: นูร์ซุลตัน นาซาร์บายิฟ   คีร์กีซสถาน: อัสการ์ อาแกฟ   มอลโดวา: มีร์ชา สเนกูร์   ทาจิกิสถาน: ราห์มอน นาบิเยฟ   เติร์กเมนิสถาน: ซาปาร์มือรัต นือยาซอว์   อุซเบกิสถาน: อิสลอม แกรีมัฟ 
พิธีสารอัลมา-อาตา เป็นคำประกาศก่อตั้งและหลักการของเครือรัฐเอกราช ผู้นำของรัสเซีย ยูเครน และเบลารุสได้ตกลงในข้อตกลงเบโลเวจาเมื่อวันที่ 8 ธันวาคม 2534 โดยประกาศว่าสหภาพโซเวียตล่มสลายและก่อตั้งเครือรัฐเอกราช ในวันที่ 21 ธันวาคม 2534 อาร์มีเนีย อาเซอร์ไบจาน เบลารุส คาซัคสถาน คีร์กีซสถาน มอลโดวา รัสเซีย ทาจิกิสถาน เติร์กเมนิสถาน ยูเครน และอุซเบกิสถาน เห็นด้วยกับพิธีสารอัลมา-อาตา และก่อตั้งเครือรัฐเอกราชอย่างเป็นทางการ ข้อตกลงหลังนี้รวมถึงผู้ลงนามเดิมสามรายในข้อตกลงเบโลเวจา ตลอดจนอดีตสาธารณรัฐโซเวียตอีกแปดแห่ง จอร์เจียเป็นอดีตสาธารณรัฐเพียงแห่งเดียวที่ไม่ได้เข้าร่วม ในขณะที่ลิทัวเนีย ลัตเวีย และเอสโตเนียปฏิเสธที่จะเข้าร่วม เนื่องจากรัฐบาลของพวกเขาระบุว่ารัฐบอลติกถูกผนวกเข้าเป็นส่วนหนึ่งของสหภาพโซเวียตอย่างผิดกฎหมายในปี 2483
พิธีสารประกอบด้วยคำประกาศ ข้อตกลงสามฉบับ และภาคผนวกแยกกัน นอกจากนี้ จอมพลเยฟเกนี ชาปอชนีคอฟ ได้รับการยืนยันให้ดำรงตำแหน่งรักษาการผู้บัญชาการทหารสูงสุดของกองทัพเครือรัฐเอกราช มีการลงนามสนธิสัญญาแยกต่างหากระหว่างเบลารุส คาซัคสถาน รัสเซีย และยูเครน "เกี่ยวกับมาตรการร่วมกันในเรื่องอาวุธนิวเคลียร์"
พิธีสารอัลมา-อาตาได้ขจัดข้อสงสัยใด ๆ ที่ว่าสหภาพโซเวียตไม่ดำรงอยู่อีกต่อไป "ในฐานะหัวเรื่องของกฎหมายระหว่างประเทศและความเป็นจริงทางภูมิรัฐศาสตร์" (ตามคำนำของข้อตกลงเบโลเวจา) เนื่องจากสาธารณรัฐที่เหลืออยู่ 11 แห่งจากทั้งหมด 12 แห่งได้ประกาศว่าสหภาพโซเวียตได้ล่มสลายแล้ว ผู้ลงนามยอมรับการลาออกของมีฮาอิล กอร์บาชอฟ ประธานาธิบดีโซเวียต โดยเขากล่าวกับซีบีเอสนิวส์ว่าเขาจะลาออกเมื่อเห็นว่าเครือรัฐเอกราชถูกจัดตั้งจริง กอร์บาชอฟลาออกในวันที่ 25 ธันวาคม และสภาโซเวียตแห่งสาธารณรัฐแห่งสภาโซเวียตสูงสุดแห่งสหภาพโซเวียตลงมติยุบสหภาพโซเวียตในวันที่ 26 ธันวาคม
แหล่งข้อมูลอื่น

The Alma-Ata Protocols (Russian language). Archive of Egor Gaidar
The Alma-Ata Protocols (Russian language)
English translation
ยูมิ ยูมิ ยูมิ

| --- | --- |

เพลงชาติของวานูอาตู
เนื้อร้อง: François Vincent Ayssav
ทำนอง: François Vincent Ayssav
รับไปใช้: 1980; 45 ปีที่แล้ว (1980)

ตัวอย่างเสียง
ฉบับทำนองของ U.S. Navy Band (บทหลักและบทแรก)ไฟล์ ช่วยเหลือ
 
เพลงชาติสาธารณรัฐวานูอาตู มีชื่อว่า ยูมิ ยูมิ ยูมิ (บิสลามา: Yumi, Yumi, Yumi; แปลว่า พวกเรา พวกเรา พวกเรา) ประพันธ์และแต่งทำนองโดย François Vincent Ayssav (เกิด ค.ศ. 1955) และใช้เป็นเพลงชาติโดยพลเมืองวานูอาตูใน ค.ศ. 1980
เนื้อเพลง

| เนื้อร้องภาษาบิสลามา | แปลไทย | แปลฝรั่งเศส |
| --- | --- | --- |
| Ramil:  Yumi, yumi, yumi i glat long talem se  Yumi, yumi, yumi ol man blong Vanuatu    I  God i givim ples ia long yumi,  Yumi glat tumas long hem,  Yumi strong mo yumi fri long hem,  Yumi brata evriwan!    Ramil    II  Plante fasin blong bifo i stap,  Plante fasin blong tedei,  Be yumi i olsem wan nomo,  Hemia fasin blong yumi!    Ramil    III  Yumi save plante wok i stap,  Long ol aelan blong yumi,  God i helpem yumi evriwan,  Hem i papa blong yumi!    Ramil | ประสานเสียง:  พวกเรา พวกเรา พวกเรา ยินดีที่จะประกาศให้รับรู้  พวกเรา พวกเรา พวกเรา คือชาววานูอาตู    ๑  พระเจ้าเป็นผู้ประธานแผ่นดินนี้แก่เรา,  เรามีความปลื้มปิติเพื่อสิ่งนี้  เราเข้มแข็ง และเราเป็นอิสระบนแผ่นดินนี้  เราเป็นพี่น้องกัน!    ประสานเสียง    ๒  ประเพณีมีมากมายก่อนที่เราเคยมี  ประเพณีมีมากมายตั้งแต่บัดนี้  แต่เราทุกคนเป็นหนึงเดียว  แม้มีเส้นทางหลากหลายของเรา    ประสานเสียง    ๓  เรารู้ว่าแรงงานต้องทำอีกมากมาย  บนเกาะของเราที่มีความหลากหลาย  พระเจ้าทนงช่วยพวกเรา ด้วยแรงงานของเรา  ท่านเป็นบิดรของเรา!    ประสานเสียง | Refrain :  Nous sommes, nous sommes, nous sommes fiers de proclamer  Nous sommes, nous sommes, nous sommes les Hommes du Vanuatu    I  Dieu nous a donné cet endroit,  Nous en sommes très heureux,  Nous y sommes forts et libres,  Nous sommes tous frères !    Refrain    II  Nous avons maintes traditions,  Maintes manières d'aujourd'hui,  Mais nous ne sommes qu'un,  Et c'est là notre identité.    Refrain    III  Nous savons qu'il y a beaucoup de travail,  Sur toutes nos îles,  Dieu nous vienne tous en aide,  Il est Notre Père !    Refrain |
แหล่งข้อมูลอื่น

Alternate English translation
Partnersinrhyme
The anthem sung at the 40th anniversary of independence celebrations
| ด ค กเพลงชาติของประเทศในเขตโอเชียเนีย |
| --- | --- |
รัฐเอกราช:  ออสเตรเลีย  หมู่เกาะคุก  ฟีจี  คิริบาส  หมู่เกาะมาร์แชลล์  ไมโครนีเซีย  นาอูรู  นิวซีแลนด์  นีวเว  ปาเลา  ปาปัวนิวกินี  ซามัว  หมู่เกาะโซโลมอน  ตองกา  ตูวาลู  วานูอาตู 
เพลงระดับภูมิภาค:  อเมริกันซามัว (สหรัฐ)  บูเกนวิลล์ (ปาปัวนิวกินี)  เกาะอีสเตอร์ (ชิลี)  เฟรนช์พอลินีเชีย (ฝรั่งเศส)  กวม (สหรัฐ)  ฮาวาย (สหรัฐ)  นิวแคลิโดเนีย (ฝรั่งเศส)  เกาะนอร์ฟอล์ก (ออสเตรเลีย)  หมู่เกาะนอร์เทิร์นมาเรียนา (สหรัฐ)  หมู่เกาะพิตแคร์น (สหราชอาณาจักร)  โตเกเลา (นิวซีแลนด์)  เกาะเล็กรอบนอกของสหรัฐอเมริกา (สหรัฐ)  วอลิสและฟูตูนา (ฝรั่งเศส) 
อดีต:  ฮาวาย (1860–66)  ฮาวาย (1866–76)  หมู่เกาะมาร์แชลล์ (1977–91)  ไมโครนีเชีย (1979–91) 
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ ผลงาน
รางวัลพระราชทานพระสุรัสวดี สาขานักแสดงสมทบชายยอดเยี่ยม

| รางวัลพระราชทานพระสุรัสวดี สาขานักแสดงสมทบชายยอดเยี่ยม |
| --- | --- |
ผู้ชนะล่าสุด หม่อมราชวงศ์มงคลชาย ยุคล   ของขวัญ ตอนสัจจะธรณี (2560)
รางวัลสำหรับ: นักแสดงสมทบชายยอดเยี่ยมแห่งปี
ประเทศ:  ไทย
จัดโดย: สมาคมผู้สื่อข่าวบันเทิงแห่งประเทศไทย
รางวัลแรก: 3 สิงหาคม พ.ศ. 2500 (67 ปี)
เจ้าชายแอนดรูว์ ดยุกแห่งยอร์ก

เจ้าชายแอนดรูว์ ดยุกแห่งยอร์ก (The Prince Andrew, Duke of York) (แอนดรูว์ แอลเบิร์ต คริสเชียน เอดเวิร์ด เมานต์แบตเทน-วินด์เซอร์; ประสูติ 19 กุมภาพันธ์ ค.ศ. 1960) เป็นสมาชิกในราชวงศ์วินด์เซอร์และเป็นพระราชโอรสพระองค์ที่สองในสมเด็จพระราชินีนาถเอลิซาเบธที่ 2 แห่งสหราชอาณาจักร และเจ้าชายฟิลิป ดยุกแห่งเอดินบะระ พระองค์ทรงดำรงพระอิสริยยศเป็นดยุกแห่งยอร์กมาตั้งแต่ ค.ศ. 1986 และทรงอยู่ในอันดับที่แปดของลำดับการสืบราชบัลลังก์อังกฤษ
ในวันที่ 13 มกราคม ค.ศ. 2022 สำนักพระราชวังอังกฤษได้ประกาศว่า พระยศทางทหารและกิจการในพระราชูปถัมภ์ทั้งหมดของเจ้าชายแอนดรูว์ จะถูกโอนกลับคืนไปยังสมเด็จพระราชินีนาถ และเจ้าชายแอนดรูว์จะมิได้ปฏิบัติพระราชภารกิจ นอกจากนี้ พระองค์จะทรงต่อสู้ต่อข้อกล่าวหาในฐานะพลเรือน ทั้งนี้สืบเนื่องจากกรณีอื้อฉาวที่เจ้าชายแอนดรูว์ทรงถูกฟ้องร้องในกรณีมีความสัมพันธ์ทางเพศกับเด็กอายุ 17 ปี เมื่อปี ค.ศ. 2001
พระชนม์ชีพวัยเยาว์

เจ้าชายประสูติเมื่อวันที่ 19 กุมภาพันธ์ พ.ศ. 2503 เป็นพระราชโอรสพระองค์ที่สองในสมเด็จพระราชินีนาถเอลิซาเบธที่ 2 กับเจ้าชายฟิลิป ดยุกแห่งเอดินบะระ ณ พระราชวังบักกิงแฮม พระนามแอนดรูว์ได้มาจากเจ้าชายแอนดรูว์แห่งกรีซและเดนมาร์ก พระอัยกาฝ่ายพระราชบิดาซึ่งสิ้นพระชนม์ไปเมื่อ 16 ปีก่อนพระองค์ประสูติ
ชีวิตส่วนพระองค์

แอนดรูว์เสกสมรสและต่อมาทรงหย่าร้างกับซาราห์ เฟอร์กูสัน พระองค์ยังได้ทรงปฏิบัติราชการในราชนาวีอังกฤษ โดยทรงเข้าร่วมทำการรบในสงครามฟอล์กแลนด์บนเรือหลวง HMS Invincible ในปัจจุบันพระองค์ทรงมีหน้าที่เป็นตัวแทนพิเศษในด้านการค้าและการลงทุนระหว่างประเทศของสหราชอาณาจักร
พระธิดา

เจ้าชายแอนดรูว์และซาราห์ เฟอร์กูสันมีพระธิดาด้วยกัน 2 พระองค์
เจ้าหญิงเบียทริซ (Princess Beatrice) ประสูติเมื่อวันที่ 8 สิงหาคม พ.ศ. 2531 ณ โรงพยาบาลพอร์ตแลนด์ กรุงลอนดอน พระองค์ทรงเป็นรัชทายาทสืบราชสมบัติลำดับ 9 แห่งพระราชวงศ์อังกฤษ ต่อจากพระบิดา
เจ้าหญิงยูจีนี (Princess Eugenie) ประสูติเมื่อวันที่ 23 มีนาคม พ.ศ. 2533 ณ โรงพยาบาลพอร์ตแลนด์ กรุงลอนดอน พระองค์ทรงเป็นรัชทายาทสืบราชสมบัติลำดับ 12 แห่งพระราชวงศ์อังกฤษ ต่อจากอะธีนา มาเปลลี มอซซี
ฐานันดรและพระอิสริยยศ

| ธรรมเนียมพระยศของ ดยุกแห่งยอร์ก |
| --- | --- |
ตราประจำพระอิสริยยศ
ตราประจำพระองค์
การทูล: His Royal Highness   (ใต้ฝ่าพระบาท)
การแทนตน: ข้าพระพุทธเจ้า
การขานรับ: Your Royal Highness   (พ่ะย่ะค่ะ/เพคะ)
19 กุมภาพันธ์ พ.ศ. 2503 – 23 กรกฎาคม พ.ศ. 2529: ฮิสรอยัลไฮนิส เจ้าชายแอนดรูว์ (His Royal Highness The Prince Andrew)
23 กรกฎาคม พ.ศ. 2529 – 13 มกราคม พ.ศ. 2565: เจ้าชายดยุกแห่งยอร์ก (His Royal Highness The Duke of York)
เฉพาะในประเทศสกอตแลนด์: เจ้าชายเอิร์ลแห่งอินเวอร์เนส (His Royal Highness The Earl of Inverness)
13 มกราคม พ.ศ. 2565 – ปัจจุบัน: เจ้าชายดยุกแห่งยอร์ก (The Duke of York)
เจ้าชายแอนดรูว์ทรงมีพระอิสริยยศอย่างเป็นทางการว่า เจ้าชายแอนดรูว์ อัลเบิร์ต คริสเตียน เอ็ดเวิร์ด เจ้าชายแห่งสหราชอาณาจักรบริเตนใหญ่และไอร์แลนด์เหนือ ดยุกแห่งยอร์ก เอิร์ลแห่งอินเวอร์นีส และบารอนคิลลีลี อัศวินสูงสุดแห่งราชินีนาถ (His Royal Highness The Prince Andrew Albert Christian Edward, Prince of the United Kingdom of Great Britain and Northern Ireland, Duke of York, Earl of Inverness and Baron Killyleagh, Knight Companion of the Most Noble Order of the Garter, Knight Grand Cross of the Royal Victorian Order, Canadian Forces Decoration, Aide-de-Camp to Her Majesty)
สุชาติ ลายน้ำเงิน

| สุชาติ ลายน้ำเงินม> ว.ม., ป.ช. |
| --- | --- |

ที่ปรึกษารัฐมนตรีว่าการกระทรวงกลาโหม
อยู่ในวาระ
เริ่มดำรงตำแหน่ง  13 ธันวาคม พ.ศ. 2566   (1 ปี 48 วัน)
สมาชิกสภาผู้แทนราษฎรจังหวัดลพบุรี
ดำรงตำแหน่ง 6 กุมภาพันธ์ พ.ศ. 2548 – 10 พฤษภาคม พ.ศ. 2554
 
ข้อมูลส่วนบุคคล
เกิด: 2 มกราคม พ.ศ. 2505 (63 ปี) อำเภอบ้านหมี่ จังหวัดลพบุรี ประเทศไทย
พรรคการเมือง: เพื่อไทย (2550–ปัจจุบัน)

สุชาติ ลายน้ำเงิน (เกิด 2 มกราคม พ.ศ. 2502) เป็นที่ปรึกษารัฐมนตรีว่าการกระทรวงกลาโหม อดีตรองเลขาธิการนายกรัฐมนตรีฝ่ายการเมือง อดีตสมาชิกสภาผู้แทนราษฎรจังหวัดลพบุรี 2 สมัย
ประวัติ

สุชาติ ลายน้ำเงิน เกิดเมื่อวันที่ 2 มกราคม พ.ศ. 2502 เป็นชาวอำเภอบ้านหมี่ จังหวัดลพบุรี สำเร็จการศึกษาระดับปริญญาโท สาขารัฐศาสตร์ มหาวิทยาลัยเกริก
งานการเมือง

สุชาติ ลงสมัครรับเลือกตั้งเป็นสมาชิกสภาผู้แทนราษฎร ในปี พ.ศ. 2566 ในจังหวัดลพบุรี เขต 3 สังกัดพรรคเพื่อไทย แต่ไม่ได้รับเลือกตั้ง  โดยพ่ายแพ้ให้กับ มัลลิกา จิระพันธุ์วาณิช ผู้สมัครจากพรรคภูมิใจไทย
งานการเมือง > สมาชิกสภาผู้แทนราษฎร

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดลพบุรี สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดลพบุรี สังกัดพรรคพลังประชาชน → พรรคเพื่อไทย
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2553 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2548 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
เจ้าหญิงยูเชนี

| ธรรมเนียมพระยศของ เจ้าหญิงยูเชนี |
| --- | --- |
ตราประจำพระอิสริยยศ
ตราประจำพระองค์
การทูล: Her Royal Highness   (ฝ่าพระบาท)
การแทนตน: เกล้ากระหม่อม/เกล้ากระหม่อมฉัน
การขานรับ: Your Royal Highness   (เกล้ากระหม่อม/เพคะ)
เจ้าหญิงยูเชนี นางแจ็ก บรุกส์แบงก์ (อังกฤษ: Princess Eugenie, Mrs Jack Brooksbank) มีพระนามเต็มว่า ยูเชนี วิกตอเรีย เฮเลนา (อังกฤษ: Eugenie Victoria Helena; 23 มีนาคม พ.ศ. 2533) เป็นสมาชิกของราชวงศ์วินด์เซอร์ เป็นพระธิดาในเจ้าชายแอนดรูว์ ดยุกแห่งยอร์ก กับซาราห์ ดัชเชสแห่งยอร์ก พระองค์ทรงอยู่ในลำดับที่สิบสองแห่งการสืบราชสันตติวงศ์สหราชอาณาจักร พระองค์มีพระเชษฐภคินีพระองค์หนึ่งคือ เจ้าหญิงเบียทริซ
พระประวัติ

เจ้าหญิงยูเชนีประสูติเมื่อวันที่ 23 มีนาคม พ.ศ. 2533 ณ โรงพยาบาลพอร์ตแลนด์สำหรับสตรีและเด็กในลอนดอน เป็นพระธิดาพระองค์ที่สองในเจ้าชายแอนดรูว์ ดยุกแห่งยอร์ก กับซาราห์ ดัชเชสแห่งยอร์ก เป็นพระราชนัดดาลำดับที่หกในสมเด็จพระราชินีนาถเอลิซาเบธที่ 2 กับเจ้าชายฟิลิป ดยุกแห่งเอดินบะระ เจ็ดวันหลังประสูติกาล ดยุกและดัชเชสแห่งยอร์กตั้งพระนามพระธิดาว่ายูเชนี วิกตอเรีย เฮเลนา (อังกฤษ: Eugenie Victoria Helena) พระนามตั้งตามวิกตอเรีย ยูจีนีแห่งบัทเทนแบร์กและเจ้าหญิงเฮเลนา พระราชนัดดาและพระราชธิดาในสมเด็จพระราชินีนาถวิกตอเรีย
ยูเชนีเข้าพิธีบัพติศมา ณ คริสตจักรนักบุญแมรีมักดาเลนโดยบิชอปแห่งนอร์วิชเมื่อวันที่ 23 ธันวาคม พ.ศ. 2533 ถือเป็นเจ้านายชั้นพระราชนัดดาในสมเด็จพระราชินีนาถพระองค์แรกที่มิได้กระทำบัพติศมาในอ่างล้างบาปลิลี พระองค์มีพ่อทูนหัวและแม่ทูนหัวคือ เจมส์ โอกิลวี (ญาติชั้นที่สองฝ่ายพระชนก), แอลัสแตร์ รอสส์, ซูเซิน เฟอร์กูสัน (ภริยาใหม่ของพระอัยกาฝ่ายพระชนนี), จูเลีย ดอดด์-โนเบล และหลุยส์ แบล็กเกอร์
ดยุกและดัชเชสแห่งยอร์กทรงหย่าจากกันขณะที่เจ้าหญิงยูเชนีมีพระชันษาเพียงหกปี เมื่อเจ้าหญิงยูเชนีไม่เสด็จไปโรงเรียน พระองค์จะใช้เวลาว่างที่มีอยู่ร่วมกับพระบิดามารดาแม้หย่าร้างกัน เพราะดยุกและดัชเชสแห่งยอร์กตัดสินพระทัยที่จะดูแลพระธิดาร่วมกัน เจ้าหญิงยูเชนีและพระเชษฐภคินีจะเสด็จประพาสต่างประเทศร่วมกับพระชนกชนนีเสมอ ๆ ในเดือนเมษายน พ.ศ. 2551 เจ้าหญิงยูเชนีเคยให้สัมภาษณ์เกี่ยวกับสมเด็จพระราชินีนาถเอลิซาเบธที่ 2 ว่า "เป็นหนึ่งในสุภาพสตรีที่น่าทึ่งที่สุด" และพระองค์รู้จักพระบิดามารดาในฐานะ "คู่หย่าร้างที่ดีที่สุด"
ขณะพระชันษาได้สิบสองปี ยูเชนีได้ผ่าตัดบริเวณพระปฤษฎางค์เพื่อแก้ไขพระปิฐิกัณฐกัฐิคด ณ โรงพยาบาลศัลยกรรมกระดูกแห่งชาติในลอนดอน และต้องฝังไทเทเนียมขนาด 12 นิ้วในเบื้องพระปฤษฎางค์ ปัจจุบันพระองค์มีพระอาการปกติและมิต้องเข้ารับการผ่าตัดอีก
เสกสมรส

ดยุกแห่งยอร์กได้ประกาศพิธีหมั้นของเจ้าหญิงยูเชนีกับแจ็ก บรุกส์แบงก์เมื่อวันที่ 22 มกราคม พ.ศ. 2561 หลังทั้งสองคบหากันมาเจ็ดปี จากการแนะนำของสหายระหว่างเล่นสกีในประเทศสวิตเซอร์แลนด์ ซึ่งบรุกส์แบงก์ทำงานที่นั่น บรุกส์แบงก์เคยคุกเข่าขอยูเชนีแต่งงานระหว่างท่องเที่ยวในประเทศนิการากัว เดือนเมษายนปีเดียวกันนั้น ทั้งสองย้ายออกจากพระราชวังเซนต์เจมส์ ไปประทับ ณ ตำหนักไอวีภายในพระราชวังเค็นซิงตัน
พิธีเสกสมรสถูกจัดขึ้น ณ โบสถ์น้อยนักบุญจอร์จภายในปราสาทวินด์เซอร์ในวันที่ 12 ตุลาคม พ.ศ. 2561 และเจ้าหญิงยูเชนียังอยู่ในลำดับที่สิบแห่งการสืบราชสันตติวงศ์จากพระราชานุญาตของสมเด็จพระราชินีนาถ
เจ้าหญิงยูเชนีทรงมีพระประสูติกาลพระโอรสองค์แรกเมื่อวันที่ 9 กุมภาพันธ์ พ.ศ. 2564 ณ โรงพยาบาลพอร์ตแลนด์สำหรับสตรีและเด็กในลอนดอน ด้วยการผ่าท้องทำคลอด สืบเนื่องจากการผ่าตัดพระปิฐิกัณฐกัฐิคดของพระองค์ก่อนหน้านี้ พระโอรสนี้อยู่ในลำดับที่ 11 ของการสืบราชสันตติวงศ์สหราชอาณาจักรเมื่อแรกเกิด และได้รับการตั้งชื่อว่า ออกัสต์ ฟิลิป ฮอว์ก บรุกส์แบงก์ (August Philip Hawke Brooksbank) เมื่อวันที่ 20 กุมภาพันธ์ พ.ศ. 2564
ตั้งแต่พฤศจิกายน พ.ศ. 2563 ถึงพฤษภาคม พ.ศ. 2565 เจ้าหญิงยูเชนีและภัสดามีพระตำหนักฟรอกมอร์เป็นที่ประทับหลัก แต่ต่อมาให้เจ้าชายแฮร์รีซึ่งเป็นพระประยูรญาติเช่า และมีรายงานว่าเจ้าหญิงยูเชนีและภัสดาย้ายไปประทับที่ประเทศโปรตุเกส เมื่อพฤษภาคม พ.ศ. 2565 เพราะบรุกส์แบงก์ทำงานให้กับไมเคิล เมลด์แมน และจะกลับไปประทับที่พระตำหนักไอวีเมื่อนิวัตอังกฤษ เจ้าหญิงยูเชนีให้ประสูติการพระโอรสคนที่สอง นามว่า เออร์เนสต์ จอร์จ รอนนี บรุกส์แบงก์ (Ernest George Ronnie Brooksbank) เมื่อวันที่ 30 พฤษภาคม พ.ศ. 2566 ชื่อของพระโอรสตั้งตามจอร์จ บรุกส์แบงก์ พระสสุระ และพันตรี รอนัลด์ เฟอร์กูสัน พระปัยกาฝ่ายพระชนนี
พระเกียรติยศ

ในฐานะที่เจ้าหญิงยูเชนีทรงเป็นพระราชนัดดาในสมเด็จพระราชินีนาถในสายพระราชวงศ์ฝ่ายชาย (ดยุกแห่งยอร์ก) จึงทรงมีฐานันดรศักดิ์ "เฮอร์รอยัลไฮนิส เจ้าหญิงยูเชนีแห่งยอร์ก" (Her Royal Highness Princess Eugenie of York)" ตั้งแต่ประสูติ ต่อมา เมื่อทรงได้เสกสมรสกับแจ็ก บรุกส์แบงก์ ทางราชสำนักโดยเว็บไซต์ราชสำนักอังกฤษได้กำหนดพระนามเป็น เจ้าหญิงยูเชนี นางแจ็ก บรุกส์แบงก์ (Princess Eugenie, Mrs Jack Brooksbank)
แหล่งข้อมูลอื่น

Illustrated biography of Princess Eugenie
| ก่อนหน้า |  | เจ้าหญิงยูเชนี |  | ถัดไป |
| --- | --- | --- | --- | --- |
| ซีเอนา มาเปลลี มอซซี |  | ผู้สืบราชสันตติวงศ์ของสหราชอาณาจักร ลำดับที่ 11    |  | ออกัส บรุกส์แบงก์ |
| เจ้าหญิงเบียทริซ นางเอโดอาร์โด มาเปลลี มอซซี |  | ลำดับโปเจียมแห่งสหราชอาณาจักร (ฝ่ายใน)    |  | เลดีลูอีส เมานต์แบ็ตเทน-วินด์เซอร์ |
| ด ค กเจ้าหญิงแห่งสหราชอาณาจักร |
| --- | --- |
เริ่มนับรุ่นจากพระราชวงศ์ที่สืบเชื้อสายจากพระเจ้าจอร์จที่ 1 ผู้ทรงริเริ่มการใช้ เจ้าชาย และ เจ้าหญิง อย่างเป็นทางการในพระราชวงศ์   ทั้งนี้ ระบุพระนามขณะที่ทรงดำรงพระอิสริยยศสูงสุด
รุ่นที่ 1:  โซเฟีย โดโรเธีย สมเด็จพระราชินีแห่งปรัสเซีย 
รุ่นที่ 2:  เจ้าหญิงแอนน์ พระราชกุมารีและเจ้าหญิงแห่งออเรนจ์  เจ้าหญิงอเมเลีย  เจ้าหญิงแคโรไลน์  เจ้าหญิงแมรี ลันด์เกรวีนแห่งเฮ็สเซิน-คัสเซิล  หลุยส์ สมเด็จพระราชินีแห่งเดนมาร์กและนอร์เวย์ 
รุ่นที่ 3:  เจ้าหญิงออกัสตา ดัชเชสแห่งบรันสวิก  เจ้าหญิงเอลิซาเบธแห่งเวลส์  เจ้าหญิงลูอิซาแห่งเวลส์  แคโรไลน์ มาทิลดา สมเด็จพระราชินีแห่งเดนมาร์กและนอร์เวย์ 
รุ่นที่ 4:  เจ้าหญิงชาร์ลอตต์ พระราชกุมารีและสมเด็จพระราชีนีแห่งเวือร์ทเทิมแบร์ค  เจ้าหญิงออกัสตา โซเฟีย  เจ้าหญิงเอลิซาเบธ ลันด์เกรวีนแห่งเฮ็สเซิน-ฮอมเบิร์ก  เจ้าหญิงแมรี ดัชเชสแห่งกลอสเตอร์และเอดินบะระ  เจ้าหญิงโซเฟีย  เจ้าหญิงอเมเลีย  เจ้าหญิงโซเฟียแห่งกลอสเตอร์  เจ้าหญิงแคโรไลน์แห่งกลอสเตอร์ 
รุ่นที่ 5:  เจ้าหญิงชาร์ลอตต์แห่งเวลส์ เจ้าหญิงเลโอโปลด์แห่งซัคเซิน-โคบูร์ก-ซาลเฟลด์  เจ้าหญิงเอลิซาเบธแห่งแคลเรนซ์  สมเด็จพระราชินีนาถวิกตอเรีย  ออกัสตา แกรนด์ดัชเชสแห่งเม็คเล็นบูร์ก-สเตรลิตซ์  เจ้าหญิงแมรี อเดเลด ดัชเชสแห่งเท็ค 
รุ่นที่ 6:  เจ้าหญิงวิกตอเรีย พระราชกุมารีและจักรพรรดินีแห่งปรัสเซีย  อลิซ แกรนด์ดัชเชสแห่งเฮ็สเซินและริมไรน์  เจ้าหญิงเฮเลนา เจ้าหญิงคริสเตียนแห่งชเลสวิช-ฮ็อลชไตน์   เจ้าหญิงลูอีส ดัชเชสแห่งอาร์กายล์  เจ้าหญิงเบียทริซ เจ้าหญิงเฮนรีแห่งบัทเทนแบร์ก  เจ้าหญิงเฟรเดริกา บารอเนส ฟอน พาเวล-แรมมิงเกน  เจ้าหญิงมารีแห่งฮันโนเฟอร์ 
รุ่นที่ 7:  เจ้าหญิงลูอีส พระราชกุมารีและดัชเชสแห่งไฟฟ์  เจ้าหญิงวิกตอเรีย  ม็อด สมเด็จพระราชินีแห่งนอร์เวย์  มารี สมเด็จพระราชินีแห่งโรมาเนีย  แกรนด์ดัชเชสวิกตอเรีย เฟโอโดรอฟนาแห่งรัสเซีย  เจ้าหญิงอเล็กซานดรา เจ้าหญิงแห่งโฮเอ็นโลเออ-ลังเงินบวร์ค  เจ้าหญิงเบียทริซ ดัชเชสแห่งกัลเลียรา  เจ้าหญิงมาร์กาเรต มกุฎราชกุมารีแห่งสวีเดน  เลดีแพทริเซีย แรมเซย์  เจ้าหญิงอลิซ เคาน์เตสแห่งแอธโลน  เจ้าหญิงมารี ลูอีส เจ้าหญิงมักซีมีเลียนแห่งบาเดิน  อเล็กซานดรา แกรนด์ดัชเชสแห่งเมคเลินบวร์ค-ชเวรีน  เจ้าหญิงโอลกาแห่งฮันโนเฟอร์ 
รุ่นที่ 8:  เจ้าหญิงแมรี พระราชกุมารีและเคาน์เตสแห่งแฮร์วุด  อเล็กซานดรา เจ้าหญิงอาร์เธอร์แห่งคอนน็อต และดัชเชสแห่งไฟฟ์  ม็อด คาร์เนกี เคาน์เตสแห่งเซาเธสค์  เจ้าหญิงซิบิลลา ดัชเชสแห่งเวสเตร์บ็อตเติน  เจ้าหญิงแคโรไลน์ มาทิลด์แห่งซัคเซิน-โคบวร์คและโกทา  เฟรเดอริกา สมเด็จพระราชินีแห่งกรีซ 
รุ่นที่ 9:  สมเด็จพระราชินีนาถเอลิซาเบธที่ 2  เจ้าหญิงมาร์กาเรต เคาน์เตสแห่งสโนว์ดอน  เจ้าหญิงอเล็กซานดรา เดอะออนะระเบิล เลดีโอกิลวี 
รุ่นที่ 10:  เจ้าหญิงแอนน์ พระราชกุมารี 
รุ่นที่ 11:  เจ้าหญิงเบียทริซ นางเอโดอาร์โด มาเปลลี มอซซี  เจ้าหญิงยูเชนี นางแจ็ก บรุกส์แบงก์  เลดีลูอีส เมานต์แบ็ตเทน-วินด์เซอร์ 
รุ่นที่ 12:  เจ้าหญิงชาร์ลอตต์แห่งเวลส์  เจ้าหญิงลิลีเบ็ตแห่งซัสเซกซ์ 
ตัวเอียง คือ เจ้าหญิงแห่งสหราชอาณาจักรที่ถูกถอดพระอิสริยยศและผู้มีสิทธิที่ไม่ใช้พระอิสริยยศ
ตราประจำพระองค์ของเจ้าหญิงยูเชนี
อโนเชาว์ ยอดบุตร

| อโนเชาว์ ยอดบุตร |
| --- | --- |

สารนิเทศภูมิหลัง
เกิด: 31 ธันวาคม พ.ศ. 2501 อโนเชาว์ ยอดบุตร จังหวัดขอนแก่น ประเทศไทย
เสียชีวิต: 21 มีนาคม พ.ศ. 2561 (59 ปี) กรุงเทพมหานคร ประเทศไทย
บิดา: เอื้อม ยอดบุตร
มารดา: อำไพ ยอดบุตร
อาชีพ: นักแสดง
ปีที่แสดง: พ.ศ. 2525 - 2527
พระสุรัสวดี: นักแสดงประกอบชายยอดเยี่ยม พ.ศ. 2525 - เทพธิดาโรงงาน
ThaiFilmDb
อโนเชาว์ ยอดบุตร  (31 ธันวาคม พ.ศ. 2501 - 21 มีนาคม พ.ศ. 2561) ชื่อเล่น เปี๊ยก เป็นนักแสดงชาวไทย ที่เคยได้รับรางวัลตุ๊กตาทอง สาขานักแสดงประกอบชายยอดเยี่ยม ประจำปี พ.ศ. 2525 จากเรื่อง เทพธิดาโรงงาน
ประวัติ

อโนเชาว์ ยอดบุตร เป็นบุตรชายคนสุดท้องในจำนวนบุตรชาย-หญิงทั้ง 8 คน ของ นายเอื้อม และ นางอำไพ ยอดบุตร  จบการศึกษาจากคณะวิศวกรรมศาสตร์ มหาวิทยาลัยขอนแก่น  แลัวจึงเข้าสู่วงการแสดงและกำลังเริ่มมีชื่อเสียง จากการที่มีใบหน้าคล้ายกับ จตุพล ภูอภิรมย์ อดีตนักแสดงชื่อดังในบทพระเอกที่เสียชีวิตไปก่อนหน้านั้น
อโนเชาว์ ยอดบุตร อายุวัยเพียง 24 ปี ประสบอุบัติเหตุตกจากรถจี๊บขณะกำลังถ่ายทำภาพยนตร์เรื่อง รักกันวันละนิด ที่จังหวัดเชียงใหม่ เมื่อวันที่ 30 ตุลาคม พ.ศ. 2526  อโนเชาว์กระเด็นออกจากรถและศีรษะฟาดพื้น   และกระทบกระเทือนก้านสมอง ทำให้ร่างกายไม่มีความรู้สึกใด ๆ ต้องนอนรักษาตัวโดยไม่มีสติรับรู้เรื่อยมา
อโนเชาว์ ยอดบุตร อยู่ในความดูแลของนางอำไพ ยอดบุตร ผู้เป็นมารดามาโดยตลอด นางอำไพได้รับเลือกจากสภาสังคมสงเคราะห์ เข้ารับพระราชทานรางวัลแม่ดีเด่นแห่งชาติ ประจำปี พ.ศ. 2545 จาก พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ในฐานะเป็นแม่ผู้มีความอดทน ขยันหมั่นเพียรในการเฝ้ารักษาพยาบาลบุตรชายมานานกว่า 28 ปี  ต่อมานางอำไพได้เสียชีวิตลงเมื่อวันที่ 16 เมษายน พ.ศ. 2555 หลังจากนี้อโนเชาว์จะได้รับการดูแลจากพี่สาวที่รับปากกับมารดา ว่าจะเป็นผู้ดูแลน้องชายคนนี้ต่อไป
การเสียชีวิต

หลังจากนอนเป็นเจ้าชายนิทรานานกว่า 35 ปี อโนเชาว์ ยอดบุตร ได้เสียชีวิตลงเมื่อวันที่ 21 มีนาคม 2561 สิริอายุ 59 ปี 285 วัน โดยจะมีพิธีรดน้ำศพ ณ ศาลา 4 วัดพระศรีมหาธาตุ บางเขน และจะมีพิธีสวดพระอภิธรรมจนถึงวันที่ 25 มีนาคม 2561 ก่อนจะทำการฌาปนกิจในวันที่ 26 มีนาคม 2561 ต่อไป
ผลงานภาพยนตร์

พ.ศ. 2525 - เทพธิดาโรงงาน
พ.ศ. 2526 - สามอนงค์ รับบท ศิวะ
พ.ศ. 2526 - กตัญญูประกาศิต
พ.ศ. 2526 - มายาพิศวาส รับบท ธัชชัย
พ.ศ. 2526 - เลขาคนใหม่ รับบท สุรพล
พ.ศ. 2526 - เทพบุตรสลัม
พ.ศ. 2526 - เงิน เงิน เงิน รับบท รังสรรค์
พ.ศ. 2526 - รักกันวันละนิด รับบท ชีวิน
พ.ศ. 2527 - เพชรตัดเพชร รับบท โจ
พ.ศ. 2527 - รักที่ต้องรอ
เบชัญ

| เบชัญ |
| --- | --- |
หมู่บ้าน
เบชัญ
พิกัด:  43°53′05″N 20°33′16″E﻿ / ﻿43.88472°N 20.55444°E﻿ / 43.88472; 20.55444
ประเทศ:  เซอร์เบีย
อำเภอ: มอราวิตซา
เทศบาล: ชาชัก
พื้นที่
 • ทั้งหมด: 16.60 ตร.กม. (6.41 ตร.ไมล์)
ความสูง: 272 เมตร (892 ฟุต)
ประชากร (2011)
 • ทั้งหมด: 921 คน
 • ความหนาแน่น: 55 คน/ตร.กม. (140 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
เบชัญ (ซีริลลิกเซอร์เบีย: Бечањ) เป็นหมู่บ้านในเทศบาลชาชัก ประเทศเซอร์เบีย จากสำมะโน ค.ศ. 2011 หมู่บ้านนี้มีประชากร 921 คน
ศาสนาอิสลามในฮ่องกง

มัสยิดญามิอะฮ์ มัสยิดแรกในฮ่องกง
ตามสำมะโน ค.ศ. 2016 ประชากรฮ่องกงมีผู้นับถือศาสนาอิสลามร้อยละ 4.1 หรือประมาณ 300,000 คน ในจำนวนนี้แบ่งเป็นมุสลิมชาวจีน 50,000 คน อินโดนีเซีย 150,000 คน และปากีสถาน 30,000 คน ที่เหลือมาจากส่วนอื่นของโลก ประชากรมุสลิมส่วนใหญาในฮ่องกงนับถือนิกายซุนนี
มุสลิมประมาณ 12,000 คน ในฮ่องกงอยู่ในครอบครัว 'เด็กท้องถิ่น' ซึ่งเป็นมุสลิมที่มีบรรพบุรุษจากจีนและเอเชียใต้ โดยสืบจากผู้อพยพชาวเอเชียใต้ที่เป็นมุสลิมยุคแรก สมรสกับภรรยาชาวจีนท้องถิ่น (Tanka people) และให้กำเนิดลูกที่เป็นมุสลิม มุสลิมชาวหุยจากจีนแผ่นดินใหญ่ก็มีบทบาทในการพัฒนาศาสนาอิสลามในฮ่องกง เช่น Kasim Tuet จากกวางโจว หนึ่งในผู้บุกเบิกการศึกษาศาสนาอิสลามในนครนี้ ซึ่งเป็นที่มาของชื่อวิทยาลัย Islamic Kasim Tuet Memorial College
ในสหัสวรรษใหม่ ประชากรมุสลิมที่มีจำนวนมากที่สุดเป็นชาวอินโดนีเซีย ส่วนใหญ่เป็นแรงงานต่างด้าวเพศหญิง โดยมีจำนวนมากกว่า 120,000 คนจากประชากรมุสลิมฮ่องกงทั้งหมด
แหล่งข้อมูลอื่น

www.islam.org.hk
| ด ค กศาสนาอิสลามในเอเชีย |
| --- | --- |
รัฐเอกราช:  กัมพูชา  กาตาร์  เกาหลีใต้  เกาหลีเหนือ  คาซัคสถาน  คีร์กีซสถาน  คูเวต  ญี่ปุ่น  จอร์เจีย  จอร์แดน  จีน  ซาอุดิอาระเบีย  ซีเรีย  ไซปรัส  ติมอร์-เลสเต  ตุรกี  เติร์กเมนิสถาน  ทาจิกิสถาน  ไทย  เนปาล  บรูไนดารุสซาลาม  บังกลาเทศ  บาห์เรน  ปากีสถาน  พม่า  ฟิลิปปินส์  ภูฏาน  มองโกเลีย  มัลดีฟส์  มาเลเซีย  เยเมน  รัสเซีย  ลาว  เลบานอน  เวียดนาม  ศรีลังกา  สหรัฐอาหรับเอมิเรตส์  สิงคโปร์  อัฟกานิสถาน  อาร์มีเนีย  อาเซอร์ไบจาน  อินโดนีเซีย  อินเดีย  อิรัก  อิสราเอล  อิหร่าน  อียิปต์  อุซเบกิสถาน  โอมาน 
รัฐที่ได้รับการรับรองอย่างไม่สมบูรณ์:  เซาท์ออสซีเชีย  ไซปรัสเหนือ  ไต้หวัน  ปาเลสไตน์  อับคาเซีย 
เขตบริหารพิเศษ และเขตสังกัด:  เกาะคริสต์มาส  บริติชอินเดียนโอเชียนเทร์ริทอรี  มาเก๊า  หมู่เกาะโคโคส (คีลิง)  ฮ่องกง
การทำแผนประกอบคำรับสารภาพ

การทำแผนประกอบคำรับสารภาพ (อังกฤษ: Crime reenactment) เป็นการปฏิบัติที่ผู้ต้องสงสัยในคดีอาญาจะได้รับคำสั่งให้บรรยายหรือแสดงขั้นตอนของอาชญากรรมที่ถูกกล่าวหา ซึ่งเป็นส่วนหนึ่งของกระบวนการสืบสวนของตำรวจ โดยมีการอ้างว่าช่วยให้ผู้สืบสวนมองเห็นภาพอาชญากรรมและยืนยันคำสารภาพได้
ในบางประเทศ เช่น เกาหลีใต้ และไทย การทำแผนประกอบคำรับสารภาพจะดำเนินการต่อสาธารณะ ในสถานที่เกิดเหตุ ซึ่งเป็นรูปแบบหนึ่งของการสร้างความอับอายต่อสาธารณะ กลุ่มสิทธิมนุษยชน รวมทั้งคณะกรรมการสิทธิมนุษยชนแห่งชาติของไทย วิจารณ์การปฏิบัติดังกล่าวว่าเป็นการละเมิดสิทธิของผู้ต้องสงสัยและหลักการสันนิษฐานว่าบริสุทธิ์
บรูโน ซามมาร์ติโน

| บรูโน ซามมาร์ติโน |
| --- | --- |

ชื่อเกิด: Bruno Leopoldo Francesco Sammartino
เกิด: 6 ตุลาคม ค.ศ. 1935(1935-10-06) Pizzoferrato, Italy
เสียชีวิต: 18 เมษายน ค.ศ. 2018(2018-04-18) (82 ปี) Pittsburgh, Pennsylvania, U.S.
สาเหตุ การเสียชีวิต: Multiple organ failure due to heart issues
คู่สมรส: Carol Sammartino  (สมรส 1959)
บุตร: 3; including David Sammartino
ประวัติมวยปล้ำอาชีพ
ชื่อบนสังเวียน: Bruno Sammartino
ส่วนสูง: 5 ft 10 in (1.78 m)
น้ำหนัก: 265 lb (120 kg)
มาจาก: Abruzzo, Italy Pittsburgh, Pennsylvania
ฝึกหัดโดย: Ace Freeman Rex Peery
เปิดตัว: 1959
รีไทร์: 1987
บรูโน ซามมาร์ติโน (Bruno Sammartino) มีชื่อจริงว่า บรูโน เลโอปาร์โด แฟรนเชโซ ซามมาร์ติโน (Bruno Laopardo Franceso Sammartino; 6 ตุลาคม ค.ศ. 1935 - 18 เมษายน ค.ศ. 2018) อดีตนักมวยปล้ำอาชีพชาวอเมริกันเชื้อสายอิตาเลียน ปล้ำให้กับเวิลด์ไวด์เรสต์ลิงเฟดดิเรชั่น (WWWF) เป็นแชมป์โลกเฮฟวี่เวท WWWFที่ครองได้นานที่สุดในประวัติศาสตร์ และได้เข้าสู่หอเกียรติยศดับเบิลยูดับเบิลยูอีประจำปี 2013